Base Presidente Gabriel González Videla

González Videla (spansk: Base Presidente Gabriel González Videla) er en chilensk forskningsstasjon i Antarktis, beliggende på Waterboat Point i Paradise Bay på Den antarktiske halvøy. Stasjonen var i bruk fra 1951 til 1958, for deretter å bli gjenåpnet en kort periode i 1980-årene. Den er nå en inaktiv base med reservelager av drivstoff og forsyninger. Stasjonen har enkelte besøk av turister og chilenske ekspedisjoner i sommersesongen.

Statjonen er oppkalt etter den chilenske presidenten Gabriel González Videla som i 1940-årene var det første statsoverhodet som besøkte Antarktis. En nødhytte oppført i nærheten av stasjonen i 1950 for å hedre presidenten står på lista over historiske steder og kulturminner i Antarktis. På denne lista er også oppført ruinene av en hytte på nordsiden av stasjonen. Den ble benyttet av den britiske tomannsekspedisjonen til Thomas W. Bagshawe og Maxime C. Lester i 1921–1922.

Referanser

Eksterne lenker 
 

Forskningsstasjoner i Antarktis
Antarktishalvøya
Verneområder i Antarktis
Etableringer i 1951
1951 i Antarktis
Artikler i Antarktis-prosjektet